ขนมแป้งปลาปิ้งๆ คลุกเกล็ดน้ำตาลแดง เจ้าขนมปลาเนี่ยมาจากญี่ปุ่นค่ะชื่อไทยากิ รสหลักๆ เลยก็คือ รสถั่วแดง แต่ปรับให้เข้ากับยุคสมัยก็มีรสชาติอื่นๆ เพิ่มเข้ามาเป็นจุดขายมากขึ้น โดยรสชาติที่เพิ่มเข้ามาคือ คัสตาร์ดเย็น และแฮมชีส

สูตรแป้งของทางร้านเป็นสูตรพิเศษโดยเฉพาะ แป้งกรอบนอกนุ่มใน มีรสหวานนิดๆ จากเกล็ดน้ำตาลที่เคลือบอยู่ด้านนอก ไส้ถั่วแดงเข้ากันดีกับแป้งกรอบๆ

ส่วนตัวชอบรสแฮมชีส เพราะชอบแฮมและชีสมาก คิดว่าไม่น่าเข้ากัน แต่ปรากฏว่าอร่อยเหลือเชื่อ แต่ถ้าสั่งแฮมชีสต้องรอหน่อยเพราะไม่มีทำตั้งไว้ ต้องสั่งทำ พอได้ปุ๊บก็ทานตอนร้อนๆ แป้งกรอบฟินมาก แม้ไส้จะอัดกองกันอยู่ตรงกลางแต่แฮมก็ชิ้นใหญ่ ชีสเยิ้มดีงามมาก

รวมๆ รสชาติอร่อย มีทำโชว์ให้ดูด้วย ส่วนราคาก็แพงใช้ได้ แต่เมื่อเทียบกับความอร่อยงานนี้โอเค ไม่แพงจ๊ะเพราะชอบ!